**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

## Коми Республика мутасын меститчысь уна патераа керкаясын

## ӧтувъя эмбур капитальнӧя дзоньталӧмсӧ котыртӧмкӧд йитчӧм юалӧмъяс серти Коми Республикаса ӧткымын оланпасӧ

## вежсьӧмъяс пыртӧм йылысь

Примитӧма Коми Республикаса

Каналан Сӧветӧн 2022 вося лӧддза-номъя тӧлысь 23 лунӧ

**1 статья.** Пыртны“**Коми Республика мутасын меститчысь уна патераа керкаясын ӧтувъя эмбур капитальнӧя дзоньталӧмсӧ котыртӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2013, 17 №, 351 ст.; 2014, 9 №, 114 ст.; 13 №, 199 ст.; 2015, 7 №, 76 ст.; 21 №, 288 ст.; 2016, 4 №, 61 ст.; 17 №, 222 ст.; 18 №, 255 ст.; 2017, 5 №, 87 ст.; 26 №, 456 ст.; 2018, 4 №, 56 ст.; 10 №, 165 ст.; 14 №, 245 ст.; 2019, 8 №, 104 ст.; 15 №, 213 ст.; 20 №, 301 ст.; 2020, 22 №, 370 ст.; 2021, 6 №, 111 ст.; 22 №, 400 ст.) татшӧм вежсьӧмъяс:**

1. 3 статьяса 1 юкӧнын:

1) 87 пунктын “**уна патераа керкаын ӧтувъя эмбур капитальнӧя дзоньталӧм серти услугаяслысь да (либӧ) уджъяслысь медыджыд дон мындасӧ, мыйта урчитӧма” кывъяс вежны “донсӧ, мыйта урчитӧма” кывъясӧн;**

2) содтыны татшӧм сюрӧса 813 пункт:

"813) уна патераа керкаын ӧтувъя эмбурӧ пырысь конструктивнӧй элементъяс да керкапытшкӧсса инженернӧй системаяс капитальнӧя дзоньталӧм серти услугаяслысь да (либӧ) уджъяслысь дон урчитӧм олан жыръясын ӧтувъя площадьлӧн ӧти квадратнӧй метр вылӧ арталігӧн, кутшӧмӧс вевтыртӧм дырйи уна патераа керкасӧ оз пыртны капитальнӧя дзоньталан дінму уджтасӧ;”.

2. 4 статьялӧн 1 юкӧнса 3 пунктын “**уна патераа керкаын ӧтувъя эмбур капитальнӧя дзоньталӧм серти услугаяслысь да (либӧ) уджъяслысь медыджыд дон мындасӧ, мыйта урчитӧма” кывъяс вежны “донсӧ, мыйта урчитӧма” кывъясӧн.**

**2 статья.** Пыртны «Коми Республикаса дінму оператор йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2013, 17 №, 352 ст.; 2014, 13 №, 205 ст.; 29 №, 575 ст.; 2015, 7 №, 70 ст.; 2016, 4 №, 48 ст.; 17 №, 222 ст.; 22 №, 345 ст.; 2017, 13 №, 227 ст.; 26 №, 456 ст.; 2020, 22 №, 370 ст.; 2021, 3 №, 44 ст.) татшӧм вежсьӧмъяс:

1. 2 статьяса 4 юкӧнын “тайӧ жӧ дінму операторлӧн тшӧт, тшӧтъяс вылын,” кывъяс бӧрын содтыны “Коми Республикаса Веськӧдлан котырӧн урчитӧм пӧрадокын,” кывъяс.

2. 4 статьяса 5 пунктын:

1) “олан жыр кутысьясӧс петкӧдлысьяс;” кывъяс вежны “олан жыр кутысьясӧс петкӧдлысьяс.” кывъясӧн;

2) содтыны татшӧм сюрӧса абзац:

“Уна патераа керкаын ӧтувъя эмбур капитальнӧя дзоньталӧм серти сетӧм услугаяс да (либӧ) вӧчӧм уджъяс примитан акт кырымалан пӧрадоксӧ да кадколастъяссӧ, а сідзжӧ татшӧм акт кырымалӧмын участвуйтысьяслӧн йитчан пӧрадоксӧ, сы лыдын комиссиякӧд, коді примитӧ сетӧм услугаяссӧ да (либӧ) вӧчӧм уджъяссӧ, урчитӧны Коми Республикаса олӧмӧ пӧртысь власьт органлӧн нормативнӧй инӧда актӧн, коді збыльмӧдӧ оланін да коммунальнӧй комплекс юкӧнын канму политика артмӧдӧм да збыльмӧдӧм, нормативнӧй инӧда ладмӧдӧм серти могъяс;”.

3. 8 статьяса 1 юкӧнӧ содтыны татшӧм сюрӧса 93 пункт:

“93) урчитӧ сьӧм, мый воӧма ӧти уна патераа керкаясын олан жыр кутысьяссянь, кодъяс артмӧдӧны дінму операторлӧн тшӧт, тшӧтъяс вылын капитальнӧя дзоньталан фондъяс, мукӧд уна патераа керкаын, кутшӧмъясын олан жыр кутысьяс тшӧтш артмӧдӧны капитальнӧй дзоньталан фондъяс тайӧ жӧ дінму операторлӧн тшӧт, тшӧтъяс вылын, ӧтувъя эмбур капитальнӧя дзоньталӧм сьӧмӧн могмӧдӧм вылӧ водзӧсӧн видзан пӧрадок;”.

**3 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти, 2 статьяса 2 юкӧн кындзи, мый вынсялӧ 2023 вося рака тӧлысь 1 лунсянь.

Коми Республикаса Веськӧдлан котырлы лӧсьӧдӧны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося сора тӧлысь 4 лун

36-РЗ №